b'\n_START_ARTICLE_\nTeppo S\xc3\xa4kkinen\n_START_PARAGRAPH_\nTeppo S\xc3\xa4kkinen (s. 1990, Rovaniemi) on suomalainen poliitikko ja maa- ja mets\xc3\xa4talousministeri Jari Lep\xc3\xa4n erityisavustaja. H\xc3\xa4n on toiminut Keskustanuorten puheenjohtajana vuosina 2013\xe2\x80\x932015. _NEWLINE_S\xc3\xa4kkinen on kotoisin Rovaniemelt\xc3\xa4. H\xc3\xa4n on koulutukseltaan yhteiskuntatieteiden kandidaatti ja on opiskellut johtamista Lapin yliopistossa.\n_START_SECTION_\nPoliittinen ura\n_START_PARAGRAPH_\nS\xc3\xa4kkinen on aiemmin ty\xc3\xb6skennellyt mm. kehitysyhteisty\xc3\xb6j\xc3\xa4rjest\xc3\xb6iss\xc3\xa4, eduskunta-avustajana ja toimittajana. H\xc3\xa4n on toiminut Suomen Lukiolaisten Liiton puheenjohtajana vuonna 2010._NEWLINE_S\xc3\xa4kkinen valittiin Keskustanuorten puheenjohtajaksi 2013 Mikkelin liittokokouksessa Antti Kurvisen luovuttua teht\xc3\xa4v\xc3\xa4st\xc3\xa4. S\xc3\xa4kkisen lis\xc3\xa4ksi puheenjohtajaehdokkaita olivat Katja Asikainen, Joonas K\xc3\xb6ntt\xc3\xa4, Sallamaarit Markkanen ja Elina Lappalainen. Heist\xc3\xa4 toiselle vaalikierrokselle p\xc3\xa4\xc3\xa4tyi S\xc3\xa4kkisen lis\xc3\xa4ksi K\xc3\xb6ntt\xc3\xa4. Vuodesta 2015 liittoa on johtanut Hilkka Kemppi._NEWLINE_S\xc3\xa4kkinen oli keskustan ehdokkaana vuoden 2011 ja 2015 eduskuntavaaleissa Helsingin vaalipiiriss\xc3\xa4, mutta ei tullut valituksi._NEWLINE_H\xc3\xa4n oli my\xc3\xb6s ehdokkaana vuonna 2017 kunnallisvaaleissa Rovaniemell\xc3\xa4, mutta ei tullut valituksi._NEWLINE_S\xc3\xa4kkinen nimitettiin toukokuussa 2018 Sipil\xc3\xa4n hallituksen maa- ja mets\xc3\xa4talousministeri Jari Lep\xc3\xa4n erityisavustajaksi._NEWLINE_Vuonna 2019 S\xc3\xa4kkinen nimitettiin Rinteen hallitukseen yhdeksi kolmesta maa- ja mets\xc3\xa4talousministeri Jari Lep\xc3\xa4n erityisavustajasta, erityisalueenaan luonnonvara-asiat.'